สภาเห็นชอบคลังกู้เวิล์ดแบงก์-เอดีบี1.3พันล้าน
ที่ประชุมร่วมรัฐสภาเห็นชอบให้กระทรวงการคลังกู้เงินจากธนาคารโลก-ธนาคารพัฒนาเอเชียวงเงิน1.3พันล้านบาท เพื่อฟื้นฟูเศรษฐกิจและพัฒนาโครงสร้างพื้นฐาน
17 ส.ค. 2553

ที่ประชุมร่วมรัฐสภาเห็นชอบให้กระทรวงการคลังกู้เงินจากธนาคารโลก-ธนาคารพัฒนาเอเชียวงเงิน1.3พันล้านบาท เพื่อฟื้นฟูเศรษฐกิจและพัฒนาโครงสร้างพื้นฐาน
ที่ประชุมร่วมกันของรัฐสภา ครั้งที่ 1 สมัยสามัญนิติบัญญัติ ซึ่งมี นายชัย ชิดชอบ ประธานสภาผู้แทนราษฎร ทำหน้าที่ประธานการประชุม ได้ลงมติเห็นชอบ ร่างสัญญาเงินกู้เพื่อฟื้นฟูเศรษฐกิจและพัฒนาโครงสร้างพื้นฐาน2 ฉบับ คือ ร่างสัญญาเงินกู้จากธนาคารโลก(เวิลด์แบงก์) และธนาคารพัฒนาเอเชีย (เอดีบี ) วงเงิน1.3 พันล้านดอลลาร์สหรัฐ ซึ่งคณะรัฐมนตรีเป็นผู้เสนอ โดยเป็นการพิจารณาต่อจากการประชุมร่วมรัฐสภาครั้งที่ 3 
ทั้งนี้ที่ประชุมเห็นชอบร่างสัญญาเงินกู้จากธนาคารโลก ด้วยคะแนน 315 ต่อ 73 งดออกเสียง 11 ไม่ลงคะแนน 14 เสียง และลงมติให้ความเห็นชอบร่างสัญญาเงินกู้จากเอดีบี ด้วยคะแนน 314 ต่อ 73 งดออกเสียง 11 ไม่ลงคะแนน 17 เสียง
สำหรับสาระสำคัญร่างสัญญาเงินกู้ดังกล่าว อนุมัติให้กระทรวงการคลัง ในนามรัฐบาลแห่งราชอาณาจักรไทย ดำเนินการกู้เงิน Public Sector Reform Development Policy Loan จากธนาคารโลก วงเงิน 1,000 ล้านดอลลาร์สหรัฐ และเงินกู้ Capital Market Development Program จากธนาคารพัฒนาเอเชีย วงเงิน 300 ล้านดอลลาร์สหรัฐ